തുടര്ച്ചയായി ഒന്പതാം തവണയും ദേവമാതാ കോളജ് എംജി യോഗ ചാമ്ബ്യന്മാര് കുറവിലങ്ങാട്: തുടര്ച്ചയായി ഒന്പതാം തവണയും ദേവമാതാ കോളേജിന് എംജി സര്വകലാശാലാ യോഗ ചാമ്ബ്യന്ഷിപ്പ്. ഇക്കുറി സര്വകലാശാല മത്സരത്തിന് ആതിഥ്യമരുളാന് കഴിഞ്ഞതിനൊപ്പമാണ് ഒന്നാംസ്ഥാനവും കൈപ്പിടിയിലൊതുക്കിയത്. ഇത്തവണ സര്വകലാശാലാ ടീമിലേക്ക് ദേവമാതാ കോളജിലെ ഡിബിന് ഡൊമിനിക്, അമല് സജി, എം.എച്ച്. പ്രശാന്ത്, ജോയല് ജോസ്, എസ്. അനന്തകൃഷ്ണന്, ഡലീന ജോസഫ് എന്നിവര് തെരഞ്ഞെടുക്കപ്പെട്ടു. കായികവിഭാഗം മേധാവി അസി.പ്രഫ. പ്രസീദ മാത്യു, ക്യാപ്റ്റന് സതീഷ് തോമസ്, ഡോ. ജോബിന് ജോസ് എന്നിവരുടെ ശിക്ഷണത്തിലാണ് കോളജ് ഈ നേട്ടം കൈവരിച്ചത്. വിജയികളെ പ്രിന്സിപ്പല് ഡോ. സുനില് സി. മാത്യു, വൈസ് പ്രിന്സിപ്പല് ഫാ. മാത്യു കവളമ്മാക്കല്, ബര്സാര് റവ. ഡോ. ജേക്കബ് പണ്ടാരപ്പറമ്ബില് എന്നിവര് അഭിനന്ദിച്ചു.